Robbie Robertson

Jaime Royal "Robbie" Robertson (Toronto,  - Los Angeles, 2023ko abuztuaren 9a) kanadar musikaria izan zen. The Band taldeko burua izan zen bederatzi urtez, eta ospe handia izan zuen talde harekin 1970eko hamarraldian, nahiz eta berak idatzitako abestiak gutxitan abesten zituen. Taldea desegin zelarik, hamaika urte eman zituen isilik, baina, halako batean, entzuleek ia ahaztuta zutenean, bakarkako debuta egin zuen Robbie Robertson izeneko diskoarekin (1987), eta arrakasta itzela lortu zuen berriro, Erresuma Batuan, nagusiki. Robertsonek baliabide urri zituen garai hartan, baina emaitza bikaina lortu zuen lan hartan egindako inbertsio handi eta prozesu luzearekin. Hainbat lagunen lankidetza bilatu zuen, U2 taldeko kideena, Peter Gabrielena, etab. Disko hartatik ateratako Somewhere Down the Crazy River singlean, lan aparta egin zuen Robertsonek. Oro har, disko bikaina zela esan daiteke, baina hura izan zen, itxuraz, Robertsonen bakarkako lehen eta azken diskoa.

 Erreferentziak 

Kategoria:Torontoarrak
Kategoria:Kanadako rock abeslariak
Kategoria:Kanadako gitarra-jotzaileak
Kategoria:Kanadako folk abeslariak
Kategoria:Kanadako juduak
Kategoria:Kanadako Ordenaren Ofizialak
Kategoria:Los Angelesen hildakoak